|  |
| --- |
| **Stredná zdravotnícka škola Dolný Kubín** |
| Ošetrovateľský štandard | Výter z telových dutín a slizníc |

|  |  |
| --- | --- |
| Charakteristika štandardu: | výukový štandard výkonu |
| Cieľ: | odobrať biologický materiál z povrchu slizníc a telových dutín |
| Skupina starostlivosti: | pacient s indikáciou odberu |

**Kritéria štruktúry**

|  |  |  |
| --- | --- | --- |
| Š1 | Pracovníci: |  žiak – praktická sestra |
| Š2 | Prostredie: | demonštračná miestnosť, zdravotnícke zariadenie |
| Š3 | Pomôcky: |  sterilná kultivačná vatová štetôčka, skúmavka – 1ks; rukavice – 1 – 2 páry; tvárová maska 1 ks, vyplnená žiadanka (v NIS/alebo papierová) – podľa ordinovaných vyšetrení; stojan na uloženie výterovky/skúmavky – 1 ks; emitná miska – 1 ks; buničitá vata, prípadne ďalšie pomôcky podľa ordinácie lekára. TT: ústna lopatka |
| Š4 | Dokumentácia: | zdravotná dokumentácia |

**Kritéria procesu**

|  |  |
| --- | --- |
| P1 | PS si umyje ruky, natiahne rukavice a založí si tvárovú masku. |
| P2 | PS oboznámi p/k s výkonom a uloží ho do vhodnej polohy. TT, TN- Fowlerova poloha, TR - u chodiaceho v predklone. U ležiaceho laterálna alebo koleno-lakťová poloha |
| P3 | PS realizuje výter pred aplikáciou ordinovanej liečby. |
| P4 | PS koniec plastového vrecka otvorí na tom konci kde nie je vatová časť tampónu. |
| P5 | TN: PS zavedie tampón skrutkovým pohybom do nosovej dutiny po jej spodine a pri vytiahnutí smerom nahor.TT: PS pomocou ústnej lopatky zatlačí na koreň jazyka a jemným tlakom otrie povrch jednej aj druhej mandle tak, že skrutkovito otáčame zhora nadol po mandli.TR: PS zabezpečí intimitu v kúpeľni, vo vyšetrovni alebo na izbe. Požiada pacienta aby sa predklonil a rukami si odtiahol sedacie svaly. Ak je pacient slabý, uloží ho do vhodnej polohy a svojou nedominantnou rukou odtiahne sedacie svaly. Tampón skrutkovitým pohybom zavedie asi 5 cm. do konečníka a opatrným otáčaním ho vytiahneme.  |
| P6 | PS po skončení výteru tampón zasunie do skúmavky  |
| P7 | PS zabezpečí odoslanie vzorky s vyplnenou žiadankou do laboratória.  |
| P8 | PS dekontaminuje pomôcky druhu znečistenia. Pri biologickom materiáli: preddezinfekcia, mechanická očista a dezinfekcia.  |
| P9 | Podľa zvyklostí pracoviska PS dokumentuje odobratie výteru do dokumentácie p/k- dekurz.  |

**Kritéria výsledku**

|  |  |
| --- | --- |
| V1 | Pacient má odobratú vzorku steru a odoslanú na vyšetrenie. |
| V2 | V dokumentácii pacienta je zaznamenaný výkon. |